નર્મદા જળસંપત્તિ પુરવઠા વિભાગમાં અનેક ગેરરીતિઓ થઇ હોવાનું ઓડિટમાં જણાયું છે. આ ઉપરાંત કામગીરીમાં વિલંબની પણ નોંધ લેવાઇ છે. કેગના રીપોર્ટમાં સિંહોના સંરક્ષણમાં સરકાર નિષ્ફળ ગઇ હોવાનો ઉલ્લેખ છે. ક્ષાર નિયંત્રણ યોજનામાં આયોજનના અભાવે અમલીકરણમાં વિલંબથી યોજનાનો ખર્ચ વધીને 455 ટકા વધી ગયો હોવાનું નોંધવામાં આવ્યું છે. તેના પ્લાનિંગ અને દસ્તાવેજોના અંદાજપત્ર પણ તૈયાર ન હોવાનું અને પરિયોજના અહેવાલ તૈયાર ન થતાં 789.12 કરોડના અંદાજની સામે બિનજરુરી ખર્ચો વધીને 1045.65 કરોડનો થઇ ગયો હોવાનું જાણવા મળે છે.